Тау-Къарабах автоном область

Тау-Къарабах автоном область (, ) — 1923—1991 джыллада Азербайджан ССР-ни къурамында автоном область болгъанды. Областда джашагъанланы асламысы эрменлиле болгъанды.

 Тарихи 

1918—1920 джыллада бу область Эрмен бла Азербайджан арасында даулу территория болгъанды. Эрмен бла Азербайджанны советлешдириуден сора, 4-чю июль 1921 джылда РКП(б)-ни Ара комитетини Кавбюросуну оноуу бла Тау Къарабах Эрмен ССР-ге берилгенди, алай ахыр бегимни эркинлиги РКП(б)-ны Ара комитетине къалгъанды. Алай а 5-чи июлда оноу бла область Азербайджан ССР-ни къурамында кенг автоном статус бла къаладыПостановление Кавбюро от 4 июля 1921 года. ЦПА ИМЛ, ф. 85, оп. 18, д. 58, л. 17. Постановление от 5 июля: ЦПА ИМЛ, ф. 85, оп. 18, д. 58, л. 18.//Нагорный Карабах в 1918—1923 гг. Сборник документов и материалов. Издательство АН Армении. Ереван, 1991, стр 649—650..

7-чи июль 1923 джыл Тау Къарабахны эрменлиле аслам джашахан бёлгелеринден Тау Къарабахны автоном областы къуралады. Аралыкъгъа Ханкенди эл сайланады, кечирек Степанакерт атны аладыДекрет АзЦИКа Советов «Тау Къарабахны автоном областыны къуралыууну юсюнден» 1923 джылны 7-чи июлундан Советлени АзЦИК-ини декрети. Къайнакъ: Собрание узаконений и распоряжений Рабоче-Крестьянского Правительства АССР за 1923 г. Баку. 1923. С. 384—385. «Бакинский рабочий» газетде басмаланнганды, № 151 9 июль 1923 дж.Атлас Союза Советских Социалистических Республик. — Москва: ЦИК СССР, 1928. — 108 с.. Областны къуралгъанында джери  болгъанды. 1926 джылны тергеуюне кёре областны адам саны 125,2 минг болгъанды, андан 94 % асламы эрменли болгъанды. Башында ТКъАО Эрмен ССР бла чеклешгенди, алай а 1930-чу джылланы ахырына орта чек джокъ болгъанды.

1936 джылда СССР-ни джангы конститутция къабыл этилгенден сора, аты Тау Къарабахны автоном областы дегенден Тау-Къарабах автоном область деб тюрленнгенди.

18-чи июль 1988 джыл СССР-ни Баш Советини Президиуму, Тау-Къарабах автоном областны Советини Азербайджан ССР бла Эрмен ССР-ни Баш Советлерине соруууна къарагъады. Ол соруугъа кёре облсовет, Азербайджан ССР-ден чыгъыб, Эрмен ССР-ге кирирге излегенди. Бу сорууну Азербайджан ССР-ни Баш Совети къабыл этмегенди, Эрмен ССР-ни Баш Совети эсе уа къабыл этгенди. 

2-чи сентябрь 1991 джылда Тау-Карабах областны бла Шаумян районну советлерини орта сессиясында Тау-Карабах Республиканы къуралыуу эмда аны бойсунмаулугъу баямланнганды. 
23-чю ноябрь 1991 джылда Азербайджан Республиканы Баш Совети Тау Къарабах автоном областны къурутуу бегимин алгъанды.

 Белгиле 

Категория:СССР-ни тарихи
Категория:Азербайджанны тарих географиясы
Категория:Тау-Къарабах